kardosdrur/scandi-wiki huggingface dataset:
Vilhelm 2. af Holland

Vilhelm 2. af Holland (februar 1227 - 28. januar 1256) var en greve af Holland og Zeeland (1235-1256). Han blev valgt som tysk mod-konge i 1247 og forblev konge indtil sin død.

Han var søn af Floris 4. og Matilda af Brabant. Da hans far blev dræbt ved en turnering på Corbie, var William kun syv år gammel. Hans onkler, Vilhelm og Otto (biskop af Utrecht), var hans formyndere indtil 1239.

Med hjælp fra Henri 2., hertug af Brabant og ærkebiskoppen af Køln blev han  i oktober 1247, i en alder af 20, valgt som konge af Tyskland efter at kejser Frederik 2. var blevet ekskommunikeret. Efter en belejring på fem måneder, tog han Aachen i 1248 fra Frederiks tilhængere. Først da kunne han blive kronet som konge. Han fik en vis mængde teoretisk støtte fra nogle af de tyske fyrster efter hans ægteskab med Elisabeth, datter af Otto Barnet, hertug af Braunschweig-Lüneburg, i 1252; men, selv om "Vilhelm manglede hverken mod eller ridderlige kvaliteter ... nåede hans magt aldrig ud over Rheinland."

I sit hjemamt kæmpede Vilhelm med Flandern om kontrol over Zeeland. Han gjorde sig selv (som konge af Tyskland) til greve af Zeeland. I juli 1253 besejrede han den flamske hær ved Westkapelle (i det moderne Belgien) og året efter fulgte en våbenhvile. Hans anti-flamske politik forværrede hans forhold til Frankrig.

Fra 1254, udkæmpede han en række krige mod vestfriserne. Han byggede nogle stærke slotte i Heemskerk og Haarlem og byggede veje for at føre krigen mod friserne.

William gav byrettigheder til Haarlem, Delft, 's-Gravenzande og Alkmaar. Et slot han havde bygget i 1248 var begyndelsen til byen Haag.

Død 
Under et slag nær Hoogwoud den 28. januar 1256 forsøgte Vilhelm at krydse en frossen sø alene, fordi han var fortabt, men hans hest faldt gennem isen. I denne sårbare position, blev William dræbt af friserne, der i hemmelighed begravede ham under gulvet i et hus. Hans lig blev genfundet 26 år senere af hans søn Floris 5., der tog frygtelig hævn over vestfriserne. William blev der efter begravet i Middelburg. Samtidige kilder, herunder en krønike af Melis Stoke, portrætterer William som en helt.

Galleri 

Nederlandenes historie
Regenter af Nederlandene
Modkonger
Leopold 4. af Anhalt

Leopold 4. (1. oktober 1794 – 22. maj 1871) var en tysk fyrste, der tilhørte Huset Askanien og regerede i flere mindre områder i det centrale Tyskland. 

Fra 1817 til 1853 var han hertug af hertugdømmet Anhalt-Dessau og fra 1847 til 1853 tillige hertug af hertugdømmet Anhalt-Köthen. Fra 1853 til 1863 var han hertug af det forenede hertugdømme Anhalt-Dessau-Köthen, og fra 1863 var han den første hertug af det forenede hertugdømme Anhalt.

Biografi

Tidlige liv 
Leopold blev født den 1. oktober 1794 i Dessau i Anhalt. Hans far var arveprins Frederik af Anhalt-Dessau, og hans farfar var fyrst Leopold 3. af Anhalt-Dessau, der herskede over det lille fyrstendømme i det centrale Tyskland. Hans mor var landgrevinde Amalie af Hessen-Homburg, datter af landgreve Frederik 5. af Hessen-Homburg. Han blev arveprins i 1814, da hans far, arveprins Frederik, døde.

Regeringstid 

Leopold blev hertug af Anhalt-Dessau, da farfaren Leopold 3. døde den 9. august 1817.

Under Martsrevolutionen blev han den 29. oktober 1848 tvunget til at udstede en forfatning. Den blev imidlertid trukket tilbage den 4. november 1849, og siden erstattet med en ny version i oktober 1859.

Den 27. november 1847 arvede han hertugdømmet Anhalt-Köthen fra sin slægtning, hertug Henrik af Anhalt-Köthen. Som følge af en traktat, der blev indgået med Anhalt-Bernburg in maj 1853, blev hans hertugdømmer sammenlagt under navnet Anhalt-Dessau-Köthen, da det virkede sandsynligt, at Leopold med tiden ville arve alle de anhaltske hertugdømmet. Da en anden af Leopolds slægtninge, hertug Alexander Karl af Anhalt-Bernburg døde den 19. august 1863, medførte det, at linjen Anhalt-Bernburg uddøde, og Leopold arvede dermed også dette hertugdømme. Den 30. august samme år antog han titlen "hertug af Anhalt".

Hertug Leopold 4. døde den 22. maj 1871 i Dessau. Han blev efterfulgt som hertug af sin søn Frederik 1.

Ægteskab og børn 

Leopold giftede sig den 18. april 1818 i Berlin med prinsesse Frederikke af Preussen, datter af prins Ludvig Karl af Preussen og Frederikke af Mecklenburg-Strelitz. De fik fire børn:

 Auguste (1819-1822) 
 Agnes (1824–1897) 
 ∞ 1853 Ernst 1. af Sachsen-Altenburg (1826-1908)
 Frederik 1. (1831-1904) - hertug af Anhalt
 ∞ 1854 Antoinette af Sachsen-Altenburg (1838-1908)
 Maria Anna (1837-1906)
 ∞ 1854 Frederik Karl af Preussen (1828-1885)

Se også 
Anhalt
Anhalts regenter

Noter

Eksterne links 

Huset Askanien
Hertuger af Anhalt-Dessau
Hertuger af Anhalt
Officerer fra Preussen
Personer fra Dessau
Google Now

Google Now som er en personlig assistent man kan spørge hvordan vejret er i morgen eller hvem opfandt google eller hvad man nu ellers vil spørge om. Google Now tracker også ens pakker og viser fly tider. Google Now blev lanceret 27. juni 2012 af Google og fandtes i starten kun på engelsk, men nogle kommandoer findes nu også på dansk.

Noter

Eksterne links 
 Google Now

Now
Vikings (tv-serie)

Vikings er en tv-serie om vikinger skrevet og skabt af Michael Hirst for den canadiske tv-kanal History. Serien havde premiere i USA og Canada 3. marts 2013 og en dag senere på HBO Nordic i Norge, Sverige, Danmark og Finland. Johan Renck, Ciarán Donnelly og Ken Girotti har instrueret tre afsnit hver.

Vikings er inspireret af historiske hændelser og sagnene om vikingehelten Ragnar Lodbrog, en dansk sagnkonge fra det 9. århundrede. Serien skildrer Ragnars "vikingeliv" et sted i Skandinavien, og hans dristige og brutale røvertogt i Vesterled mod bl.a. Lindisfarne og kong Ælla 2. af Northumbria, sammen med sin bror Rollo, kone og skjoldmø Lagertha og andre vikinger. Serien er indspillet i Irland. Efter Lothbroks død i sæson fire fulgte serien hans sønners videre skæbne.

Sæson 3 af Vikings havde premiere 19. februar 2015, og en 4. sæson blev bestilt 26. marts 2015 med premiere 18. februar 2016.  Femte sæson blev bestilt 17. marts 2016 med yderligere 20 episoder, der fik premiere den 29. november 2017. Den 12. september 2017 blev serien fornyet med en sjette sæson og yderligere 20 episoder.

Referencer

Eksterne henvisninger 

 
 

Tv-serier fra Irland
Dramaserier fra Canada
Film der foregår i vikingetiden
Canadiske tv-serier fra 2010'erne
Tv-programmer fra History
Bad Bevensen

Bad Bevensen er en kurby og kommune i det nordlige Tyskland, beliggende i Samtgemeinde Bevensen-Ebstorf i den nordlige del af Landkreis Uelzen. Denne landkreis ligger i den nordøstlige del af delstaten Niedersachsen, og er en del af Metropolregion Hamburg. Kommunen har et areal på godt 48 km², og en befolkning på godt 8.800 mennesker.

Geografi 
Bad Bevensen er beliggende nord for Uelzen, og øst for Lüneburger Heide på begge sider af floden Ilmenau. Øst for byen løber Elbe-Seitenkanal.

I kommunen findes ud over Bad Bevensen, landsbyerne: Gollern, Groß Hesebeck, Jastorf (som Jastorfkulturen i jernalderen har navn efter), Klein Bünstorf, Klein Hesebeck, Medingen, Röbbel, Sasendorf og Seedorf.

Eksterne kilder/henvisninger 

 Kommunens side på samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Uelzen
Kommuner i Niedersachsen
Arthur Archer

Arthur Archer (1874 – 1940) var en engelsk professional fodboldspiller, der spillede som forsvar. Han er født i Derby. Archer spillede 170 kampe i alle turneringer for Small Heath i en fire-fem årig periode, deriblandt over 150 kampe i the Football League.

Titler 
med Small Heath
Second Division 2. plads: 1900–01

Referencer

Fodboldspillere fra England
Fodboldspillere fra Burton Wanderers F.C.
Fodboldspillere fra Birmingham City F.C.
Fodboldspillere fra Gillingham F.C.
Fodboldspillere fra Queens Park Rangers F.C.
Fodboldspillere fra Tottenham Hotspur F.C.
Fodboldspillere fra Norwich City F.C.
Fodboldspillere fra Brighton & Hove Albion F.C.
Fodboldspillere fra Millwall F.C.
Emileigh Rohn

Emileigh Rohn er en soloartist, der producerer elektronisk musik gennem projektet Chiasm, som er udgivet af COP International og på iTunes. Projektets navn (fra græsk χίασμα, chíasma) kommer fra betegnelsen for den sammenkrydsning af synsnerven kaldet chiasma opticum.

Hendes musik har blandt andet været benyttet til tv-serien NCIS og computerspillet Vampire: The Masquerade - Bloodlines.

Udvalgt diskografi 
 Disorder (marts 2001)
 Relapse (maj 2005)
 Reform (september 2008)
 11:11 (oktober 2012)

Eksterne henvisninger 
 
 

Musikere fra USA
Rocksangere fra USA
Personer fra Michigan
Ernst Fraenkel (politolog)

Ernst Fraenkel (født 26. december 1898 i Köln, død 28. marts 1975 i Berlin) var en tysk jurist og politolog, uddannet indenfor statskundskab. Han var en af grundlæggerne af tysk statsvidenskab efter anden verdenskrig. Under Weimarrepublikken var han medlem af Sozialdemokratische Partei Deutschlands, og en af få jurister som havde socialdemokratiske meninger. I 1939 emigrerede han til USA hvor han udviklet respekt for USA's politik, specielt landets pluralisme og dets implementering af magtfordelingsprincippet.

Eksterne henvisninger 

Personer fra Köln
Jurister fra Tyskland
In Case You Didn't Feel Like Showing Up

In Case You Didn't Feel Like Showing Up er Ministrys første livealbum. Det blev udgivet i september 1990.

Numre

Referencer 

Album fra 1990
Livealbum fra 1990
Metalalbum
Escazú

Escazú er en by og administrationscentrum i kantonen Hojancha i provinsen San José i Costa Rica. Distriktet Escazú havde i 2011 11.984 indbyggere.

Byen ligger 1.101 meter over havet, ni kilometer vest for San José, og udgør en del af hovedstadens storbyområde. Escazú har de sidste år utviklet sig til at blive et af landets mest eksklusive steder, og mange ambassader og dyre restauranter og butikker holder til her.

Navnet Escazú kommer sandsynligvis fra sproget huetar, men betydningen er ikke kendt. Ifølge den mundtlige traditionen betyder det «Afslapningsstenen».

Referencer

Eksterne henvisninger 
 Municipalidad de Escazú 
 El Informador de Escazú 

Byer i Costa Rica
Distrikter i Costa Rica
Salvador Sánchez Cerén

Salvador Sánchez Cerén (født 18. juni 1944 i Quezaltepeque) er en salvadoransk politiker som var præsident for El Salvador fra 1. juni 2014 til valget i 2019, hvor han tabte til Nayib Bukele. Han repræsenter partiet Frente Farabundo Martí para la Liberación Nacional (FMLN). Fra 2009 til 2014 var han landets vicepræsident.

Eksterne henvisninger 
 Officiel hjemmeside 
 Biografi  hos CIDOB

El Salvadors præsidenter
Politikere fra El Salvador
Juan Orlando Hernández

Juan Orlando Hernández Alvarado, ofte skrevet som JOH, (født 28. oktober 1968) er en honduransk politiker for Honduras' Nationalparti og forretningsmand. Han blev Honduras præsident efter en valgsejr i 2013 og blev indsat på posten den 27. januar 2014. Han begyndte sin anden præsidentperiode den 27. januar 2018 på trods af beskydninger om valgsvindel. Præsidentperioden udløb 27.januar 2022, hvor han blev efterfulgt som præsident af Xiomara Castro.

Hernández var formand for Honduras' parlament fra januar 2010 til juni 2013, hvor han fik bevilget orlov af parlamentet til i stedet at hellige sig valgkampen til præsidentvalget i 2013.

Efter at Honduras' højesteret havde tilladt genvalg af præsidenter i april 2015, meddelte Hernández i 2016 at han ville søge genvalg ved præsidentvalget 2017. Den 15. december 2016 besluttede den øverste valgdomstol, med to stemmer mod én, at tillade Hernández at stille op til primærvalget for Honduras' Nationalparti, på trods af argumenter om, at det ville være ulovligt. Den 12. marts 2017 vandt han primærvalget om at blive Nationalpartiets præsidentkandidat ved præsidentvalget i Honduras 26. november 2017. Ved præsidentvalget blev Hernández erklæret vinder med en snæver margin på 0,5 %. Valget blev bredt kritiseret for valgsvindel. Organisationen af Amerikanske Stater og USA's kongres opfordrede til omvalg, men USA's udenrigsministerium anerkendte hurtigt Hernández som den officielle vinder.

Referencer

Eksterne henvisninger 
 Biography by CIDOB   

Honduras' præsidenter
Politikere fra Honduras
Juan Carlos Varela

Juan Carlos Varela Rodríguez (født 12. december 1963 i Panama City) er en panamansk politiker og nuværende præsident for Panama, han repræsenter partiet Partido Panameñista. Han var landets vicepræsident fra 1. juli 2009, og vandt præsidentvalget 4. maj 2014 over sin tidligere partifælle Ricardo Martinelli. Han blev indviet som landets præsident 1. juli 2014.

Eksterne lenker

Officiel hjemmeside 

Panamas præsidenter
Politikere fra Panama
Ricardo Martinelli

Ricardo Alberto Martinelli Berrocal (født 11. marts 1952) er en Panamansk politiker og forretningsmand, der var den 49. præsident for Panama fra 2009 til 2014.

Eksterne henvisninger 

 Biografi hos CIDOB Foundation  

Panamas præsidenter
Politikere fra Panama
Guillermo Endara

Guillermo David Endara Galimany (12. maj 1936 – 28. september 2009) var en panamansk politiker og præsident for Panama fra 1989 til 1994.

Panamas præsidenter
Belize (distrikt)

Belize er et distrikt i det mellemamerikanske land Belize. Distriktshovedstaden Belize City er landets hovedstad. I distriktet Belize ligger blandt andet også mayaruinerne Altun Ha og turistmålet Caye Caulker. I 2010 lå befolkningstallet på 89247.

Referencer

Belizes distrikter
Cayo (distrikt)

Cayo er et vestligt distrikt i det mellemamerikanske land Belize. Distriktshovedstaden er San Ignacio. Landets hovedstad Belmopan befinder sig også i Cayo. I 2010 lå befolkningstallet på 73.202.

Cayo er hovedsagelig et jordbrugsdistrikt, hvor der produceres citrusfrugter og bananer. Desuden findes der noget økoturisme og en række mayaruiner.

Referencer

Belizes distrikter
Corozal (distrikt)

Corozal er et nordligt distrikt i det mellemamerikanske land Belize. Distriktshovedstaden er byen Corozal. I 2010 lå befolkningstallet på 1860.

Referencer

Belizes distrikter
Orange Walk (distrikt)

Orange Walk er et nordvestligt distrikt i det mellemamerikanske land Belize. Hovedstaden, byen Orange Walk, er kendt som «Sugar City» («Sukkerbyen») på grund af distriktets produktion af sukker. I 2010 lå befolkningstallet på 45.419.

Referencer

Belizes distrikter
Stann Creek (distrikt)

Stann Creek er et distrikt i det mellemamerikanske land Belize. Distriktshovedstaden er Dangriga. Victoria Peak (1 120 moh) i Stann Creek er Belizes næst højeste fjeld. I 2010 lå befolkningstallet på 32.166.

Referencer

Belizes distrikter
Toledo (distrikt)

Toledo er et distrikt i det mellemamerikanske land Belize. Distriktshovedstaden er Punta Gorda. I 2010 lå befolkningstallet på 30.538.

Referencer 

Belizes distrikter
Zjytomyr oblast

Zjytomyr oblast (, ) er en af Ukraines 24 oblaster beliggende mod nord i Ukraine på grænsen til Hviderusland. Oblasten omfatter det historiske område Volhynien.

Mod øst grænser oblasten op til Kyiv oblast, mod nord grænser oblasten op til Gomel voblast i Hviderusland, mod vest grænser Zjytomyr oblast op til Rivne oblast og Khmelnytskyj oblast, i syd og i øst Vinnitsja og Kyiv oblaster. Oblasten ligger det polesiske lavland, der er en del af den Østeuropæiske Slette. Store områder i oblasten er en del af Pripjat-sumpene. Floderne i oblasten er alle en del af Dneprs afvandingsområde, de største er Slutj, Uzj, Teteriv og Ubort. 

Zjytomyr oblast blev grundlagt 22. september 1937 og med et areal på  km² er det den femte største oblast i Ukraine. Oblasten har  indbyggere. Det administrative center for Zjytomyr oblast er placeret i Zjytomyr (). Andre større byer i Zjytomyr oblast er Berdytjiv (), Korosten (), Zvjahel () og Malyn ().

Administrativ inddeling 
Zjytomyr har 1667 beboede områder, der ind til 2020 var fordelt på 23 rajoner. Disse blev da sammenlagt til disse fire:
 Berdytjiv rajon
 Korosten rajon
Zjytomyr rajon
Zvjahel rajon

Referencer

Eksterne henvisninger
Hvidvingefamilien

Hvidvingefamilien (Pieridae) er en familie af sommerfugle med omkring 1200 arter, der er udbredt over hele Jorden, men fortrinsvis i tropisk Afrika og Sydøstasien. De fleste arter har vinger i lyse hvide eller gule farver. Fra Europa kendes omkring 40 arter og 12 er fundet i Danmark. De flyver om dagen og tilhører gruppen dagsommerfugle.

Vingefanget varierer fra 25 millimeter hos den nordamerikanske Nathalis iole til 10-11 centimeter hos arter i den sydøstasiatiske slægt Hebomoia.

Arter og slægter 
De 13 arter i hvidvingefamilien, der er registreret i Danmark:

Underfamilie Dismorphiinae
 Slægt Leptidea
 Skovhvidvinge (Leptidea sinapis)
 Enghvidvinge (Leptidea juvernica)
 Slægt Aporia
 Sortåret hvidvinge (Aporia crataegi)
Underfamilie: Kålsommerfugle (Pierinae):
 Slægt Pieris
 Stor kålsommerfugl (Pieris brassicae)
 Lille kålsommerfugl (Pieris rapae)
 Grønåret kålsommerfugl (Pieris napi)
 Slægt Pontia
 Grønbroget kålsommerfugl (Pontia daplidice)
 Slægt Anthocharis
 Aurora (Anthocharis cardamines)
Underfamilie: Høsommerfugle (Coliadinae):
 Slægt Colias
 Mosehøsommerfugl (Colias palaeno)
 Gul høsommerfugl (Colias hyale)
 Sydlig høsommerfugl (Colias alfacariensis)
 Orange høsommerfugl (Colias crocea)
 Slægt Gonepteryx
 Citronsommerfugl (Gonepteryx rhamni)

Kilder 

 Michael Stoltze, Danske dagsommerfugle. Gyldendal 1996. .

 
Dagsommerfugle
Polesien

Polesien (, ; , ; , ; ) er en historisk og geografisk region i den sydvestlige del af Den østeuropeiske slette, hovedsageligt i Hviderusland og Ukraine, men også delvis i Polen og Rusland. Polesien er et af de største moseområder i Europa. Moserne i området er kendt som Rokitnomoserne, Pinskmoserne (efter byen Pinsk) eller Pripjat-sumpene (efter floden Pripjat).

Etymologi 

Det latinske navn Polesia kommer af roden les, der betyder "skov" og præfikset po, som betyder "på" eller "i". En indbygger i Polesien hedder poleszucy på polsk palesjuki på hviderussisk, polisjtjuki på ukrainsk, og polesjtjuki på russisk.

Geografi 

Polesien er et sumpet område omkring Pripjat-floden i det sydlige Hviderusland (Brest, Pinsk, Kalinkavitjy, Homel), det nordlige Ukraine (i Volyn, Rivne, Zjytomyr, Kyiv og Tjernihiv oblaster), og dels i Polen (voivodskabet Lublin) og Rusland (Brjansk oblast). Polesien er et lavland i vandskellet mellem Vestlige Bug og Pripjat. De to floder er forbundet af Dnepr-Bug kanalen, der blev bygget under den sidste konge af den polsk-litauiske realunion, Stanislav Poniatovski af Polens regeringstid.

Større bifloder til Pripjat er Horyn, Stokhod, Styr, Ptsich og Yaselda. De største byer i Pripjat-dalen er Pinsk, Stolin og Davyd-Haradok. Kæmpe mosearealer blev opdyrket fra 1960'erne til 1980'erne. Opdyrkningen menes at have skadet miljøet langs løbet af Pripjat.

Polesien har lidt alvorligt under Tjernobylulykken. Meget store områder blev forurenet af radioaktivt nedfald. Den mest forurenede del omfatter Tjernobylzonen og den tilstødende "Det statslige polesiske radioøkologiske reservat". Andre områder i regionen udenfor de afspærrede zoner anses uegnet som levested.

Polesien har sjældent været en særskilt administrativ enhed. Der var imidlertid et Polesisk voivodskab under Anden polske republik samt en Polesisk voblast i Hviderussiske SSR.

Beskyttet status 

Den polske del af Polesien omfatter Polesie Nationalpark (), oprettet 1990, der dækker et areal på 97,6 km². Dette og et større tilstødende område (op til den ukrainske grænse) udgør et UNESCO-udpeget biosfærereservat, som grænser op til et lignende reservat på den ukrainske side af grænsen (, ) og et beskyttet område kaldet (, ) i den hviderussiske del af Polesien.

I 2012 fusionerede de tre biosfærereservater og dannede et internationalt grænseoverskridende biosfærereservat "Vest Polesien" med et samlet areal på 263.016 ha.

Trækirkerne i Hviderussisk Polesien blev optaget på UNESCOs verdensarvsliste den 30. januar 2004 i henhold til kriterierne (i)(ii)(iii).

Den ukrainske del af Polesien havde sin egen folkelige ikon-tradition. Billederne af disse helgener er fredelige og rolige, med dybe øjne, ofte afbildet på baggrund af landskaber med træer, himmel eller skove. De ukrainske Polesien-ikoner er udstillet på "Radomisl Slot" ().

Referencer

Eksterne henvisninger 

Hvideruslands geografi
Ukraines geografi
Ruslands geografi
Polens geografi
Fodbold i 2015

Det følgende er planlagte begivenheder for fodbold i året 2015 over hele verden.

Begivenheder

Herrelandshold

Ungdom (mænd)

CAF

CONCACAF

CONMEBOL

FIFA

OFC

UEFA

Kvinder

Ungdom (kvinder)

AFC

OFC

UEFA

Nyheder 
 5. februar - CAF's eksekutivkomité besluttede at suspendere  fra de to næste udgaver af Africa Cup of Nations, 2017 og 2019, og at tildele Marokkos fodboldforbund en bøde på én millon dollar, sammen med en sum på 8,05 Euro som kompensation for alt material skade der gik ud over CAF, aktionærer og partnere som resultat af beslutningen om ikke at være vært for 2015-udgaven.
 27. maj - FIFA korruptionssag 2015: I forbindelse med den 61. FIFA Kongres blev 14 personer anholdt af schweizisk politi.
 29. maj - Sepp Blatter genvælges til endnu en periode som præsident for FIFA, efter at have vundet i første afstemningsrunde over den eneste konkurrent, Prins Ali bin Hussein fra Jordan, hvorefter Prins Ali bin Hussein trak sig som kandidat.
 2. juni - Sepp Blatter meddeler, at han trækker sig fra posten som præsident for FIFA, blot fire dage efter han blev genvalgt.

Landskampsdatoer 
Planlagte landskampsdage ifølge FIFA International Match Calendar:
 23.–31. marts
 8.–16. juni
 juli
 31. august – 8. september
 5.–13. oktober
 9.–17. november

Kontinentale klubmestre

Mænd

Kvinder

Hjemlige mesterskaber

AFC Nationer

Mænd

CAF

Mænd

CONCACAF

Mænd

Kvinder

CONMEBOL

Mænd

OFC

Mænd

UEFA

Mænd

Kvinder

Hjemlige pokalturneringer

AFC

Mænd

CAF

CONCACAF

Mænd

CONMEBOL

Mænd

UEFA

Mænd

Kvinder

Priser

UEFA (Mænd)

Dødsfald

Referencer

Eksterne henvisninger 
 Fédération Internationale de Football Association (FIFA) – FIFA.com

 
2015
Børnenes Jord (Vrå)

Børnenes Jord  var en byggelegeplads i Vrå i Vendsyssel, som blev grundlagt den 15. maj 1968 efter en fællesindsats af en del forældre med Carl Scharnberg i spidsen. 

Børnenes Jord i Vrå eksisterer stadig men er nu en offentlig legeplads, med svævebane, gynger, sandkasse og klatretårn.

Historie 
Den tidligere skoleinspektør, Jørgen Jensen, og hans kone, Anna, forærede et stykke jord til børnene i Vrå, og derefter gik Vrås børn og voksne sammen om at skabe en anderledes legeplads. Tankerne bag og måden Børnenes Jord blev til på har Carl Scharnberg beskrevet i bogen «Børnenes Jord», (Forlaget Aros, 1976). Børnenes Jord i Vrå, der eksisterer den dag i dag, gav inspiration til at oprette lignede steder rundt om i Danmark, blandt andet Børnenes Jord i Poulstrup 1971 og samme år i Sjællandsgadekvarteret i  Århus.

Referencer

Eksterne henvisninger 
 

Dansk kultur
Etableret i 1968
Vrå (Hjørring Kommune)
Motorkendebogstaver

Motorkendebogstaver er en identificeringskode, der blev udviklet af Volkswagen Group i midten af 1960'erne for at kunne skelne de forskellige typer af motorer entydigt fra hinanden. Motorkendebogstavet stilles foran det løbende motornummer. Begge stanses ind i motorblokken. Dermed findes der en entydig identifikation til anskaffelse af reservedele eller i tilfælde af udskiftning.

Forløbersystemet var en identifikation af køretøjerne og motorerne ved hjælp af et forløbende chassisnummer. I flere år bestræbte man sig på at benytte samme nummer for chassisnummer og motornummer, men det blev stadigt vanskeligere, efterhånden som ombytningsmotorer blev mere udbredte.

Motorer
Volkswagen Group